HOTĂRÂRE nr. 494 din 8 aprilie 2022
pentru modificarea Hotărârii Guvernului nr. 336/2022 privind stabilirea mecanismului de decontare din bugetul inspectoratelor judeţene pentru situaţii de urgenţă/Inspectoratului pentru Situaţii de Urgenţă Bucureşti-Ilfov a cheltuielilor cu hrana cetăţenilor străini sau apatrizilor aflaţi în situaţii deosebite, proveniţi din zona conflictului armat din Ucraina, găzduiţi de persoane fizice, precum şi pentru alocarea unei sume din Fondul de rezervă bugetară la dispoziţia Guvernului, prevăzut în bugetul de stat pe anul 2022, pentru suplimentarea bugetului Ministerului Afacerilor Interne
	EMITENT 
	  GUVERNUL ROMÂNIEI


Publicat în  MONITORUL OFICIAL nr. 351 din 8 aprilie 2022
Data intrării în vigoare 08-04-2022
În temeiul art. 108 din Constituţia României, republicată, şi al art. 1 alin. (10) şi art. 4 alin. (9) din Ordonanţa de urgenţă a Guvernului nr. 15/2022 privind acordarea de sprijin şi asistenţă umanitară de către statul român cetăţenilor străini sau apatrizilor aflaţi în situaţii deosebite, proveniţi din zona conflictului armat din Ucraina, cu modificările şi completările ulterioare,
Guvernul României adoptă prezenta hotărâre.
Articolul I

Hotărârea Guvernului nr. 336/2022 privind stabilirea mecanismului de decontare din bugetul inspectoratelor judeţene pentru situaţii de urgenţă/Inspectoratului pentru Situaţii de Urgenţă Bucureşti-Ilfov a cheltuielilor cu hrana cetăţenilor străini sau apatrizilor aflaţi în situaţii deosebite, proveniţi din zona conflictului armat din Ucraina, găzduiţi de persoane fizice, precum şi pentru alocarea unei sume din Fondul de rezervă bugetară la dispoziţia Guvernului, prevăzut în bugetul de stat pe anul 2022, pentru suplimentarea bugetului Ministerului Afacerilor Interne, publicată în Monitorul Oficial al României, Partea I, nr. 245 din 11 martie 2022, se modifică după cum urmează:

1. Titlul va avea următorul cuprins: 
HOTĂRÂRE 
privind stabilirea mecanismului de decontare din bugetul inspectoratelor judeţene pentru situaţii de urgenţă/Inspectoratului pentru Situaţii de Urgenţă Bucureşti-Ilfov a cheltuielilor cu hrana şi cazarea cetăţenilor străini sau apatrizilor aflaţi în situaţii deosebite, proveniţi din zona conflictului armat din Ucraina, găzduiţi de persoane fizice, precum şi pentru alocarea unei sume din Fondul de rezervă bugetară la dispoziţia Guvernului, prevăzut în bugetul de stat pe anul 2022, pentru suplimentarea bugetului Ministerului Afacerilor Interne

2. Articolul 1 va avea următorul cuprins:
Articolul 1
Persoanele fizice care găzduiesc cetăţeni străini sau apatrizi aflaţi în situaţii deosebite, proveniţi din zona conflictului armat din Ucraina, beneficiază de decontarea cheltuielilor cu hrana şi cazarea prevăzute la art. 1 alin. (10) din Ordonanţa de urgenţă a Guvernului nr. 15/2022 privind acordarea de sprijin şi asistenţă umanitară de către statul român cetăţenilor străini sau apatrizilor aflaţi în situaţii deosebite, proveniţi din zona conflictului armat din Ucraina, cu modificările şi completările ulterioare, potrivit mecanismului prevăzut de prezenta hotărâre.
3. La articolul 2 alineatul (1), partea introductivă va avea următorul cuprins:
Articolul 2
(1) Pentru a beneficia de decontarea prevăzută la art. 1, persoanele fizice depun, în primele 3 zile lucrătoare ale fiecărei luni pentru luna precedentă, la autorităţile administraţiei publice locale ale unităţilor/subdiviziunilor administrativ-teritoriale pe raza cărora se află locuinţa în care sunt găzduite persoanele prevăzute la art. 1, o cerere în care precizează numărul persoanelor găzduite, numele şi prenumele acestora, localităţile din care acestea declară că provin şi intervalul de timp pentru care solicită decontarea cheltuielilor cu hrana şi cazarea, însoţită de:
4. La articolul 4, alineatul (2) va avea următorul cuprins:
(2) Inspectoratele judeţene pentru situaţii de urgenţă/Inspectoratul pentru Situaţii de Urgenţă Bucureşti-Ilfov, după caz, în termen de 10 zile lucrătoare de la primirea situaţiilor centralizatoare certificate, virează sumele solicitate în contul 50.06.10 «Sume de mandat cuvenite beneficiarilor, reprezentând cheltuielile cu hrana şi cazarea prevăzute la art. 1 alin. (10) din Ordonanţa de urgenţă a Guvernului nr. 15/2022, cu modificările şi completările ulterioare», deschis la unităţile Trezoreriei Statului la solicitarea unităţilor/subdiviziunilor administrativ-teritoriale.
5. Anexele nr. 1-3 se modifică şi se înlocuiesc cu anexele nr. 1-3 la prezenta hotărâre.
Articolul II
(1) Se aprobă suplimentarea bugetului Ministerului Afacerilor Interne pe anul 2022, pentru Inspectoratul General pentru Situaţii de Urgenţă, cu suma de 45.000 mii lei, la capitolul 68.01 „Asigurări şi asistenţă socială“, titlul 57 „Asistenţă socială“, reprezentând credite de angajament şi credite bugetare, din Fondul de rezervă bugetară la dispoziţia Guvernului, prevăzut în bugetul de stat pe anul 2022, pentru finanţarea cheltuielilor prevăzute la art. 1 alin. (10) din Ordonanţa de urgenţă a Guvernului nr. 15/2022 privind acordarea de sprijin şi asistenţă umanitară de către statul român cetăţenilor străini sau apatrizilor aflaţi în situaţii deosebite, proveniţi din zona conflictului armat din Ucraina, cu modificările şi completările ulterioare.
(2) Ministerul Afacerilor Interne răspunde de modul de utilizare, în conformitate cu dispoziţiile legale, a sumei alocate potrivit prevederilor alin. (1).
(3) Sumele rămase neutilizate se restituie la Fondul de rezervă bugetară la dispoziţia Guvernului până la sfârşitul anului 2022.
(4) Se autorizează Ministerul Finanţelor să introducă, la propunerea ordonatorului principal de credite, modificările corespunzătoare în structura bugetului de stat şi în volumul şi structura bugetului Ministerului Afacerilor Interne pe anul 2022.
  
 PRIM-MINISTRU

 NICOLAE-IONEL CIUCĂ

 Contrasemnează:

 p. Viceprim-ministru,

 Mihaela-Ioana Kaitor,

 secretar de stat

 p. Ministrul afacerilor interne,

 Raed Arafat,

 secretar de stat

 p. Ministrul dezvoltării, lucrărilor publice şi administraţiei,

 Marin Ţole,

 secretar de stat

 Ministrul finanţelor,

 Adrian Câciu

Bucureşti, 8 aprilie 2022.

Nr. 494.

Anexa nr. 1

(Anexa nr. 1 la Hotărârea Guvernului nr. 336/2022)
CERERE
privind decontarea cheltuielilor cu hrana şi cazarea pentru cetăţenii străini sau apatrizii găzduiţi,

aflaţi în situaţii deosebite, proveniţi din zona conflictului armat din Ucraina

- model -

Subsemnatul/Subsemnata, ............................, domiciliat(ă) în .........................................., vă adresez rugămintea de a-mi aproba decontarea cheltuielilor cu hrana şi cazarea pentru cetăţenii străini sau apatrizii găzduiţi, aflaţi în situaţii deosebite, proveniţi din zona conflictului armat din Ucraina, după cum urmează:

	Nr. crt.
	Numele şi prenumele persoanelor găzduite
	Localităţile din care declară că provin persoanele găzduite
	Intervalul de timp pentru care se solicită decontarea cheltuielilor cu hrana
	Numărul de zile pentru care se solicită decontarea cheltuielilor cu hrana
	Intervalul de timp pentru care se solicită decontarea cheltuielilor cu cazarea
	Numărul de zile pentru care se solicită decontarea cheltuielilor cu cazarea

	
	
	
	
	
	
	

	
	
	
	
	
	
	

	
	
	
	
	
	
	


Menţionez că persoanele de mai sus sunt găzduite în locuinţa situată la adresa ............................................ .
Anexez următoarele documente:

– declaraţie pe propria răspundere cu privire la realitatea informaţiilor cuprinse în cerere;
– actul de identitate al subsemnatului/subsemnatei, în copie;
– documente care atestă dreptul de folosinţă asupra locuinţei - actul nr. ................... din data .................., în copie.
Optez pentru plata sumei
– în numerar (
– prin virament bancar, în ...........................(Se înscrie codul IBAN al contului solicitantului.)...................,
deschis la .............(Se înscrie denumirea instituţiei de credit la care este deschis contul.)............, ...........(Se înscrie codul numeric personal al solicitantului, titular al contului.)..........
Data 

.......................

Semnătura

.......................

Anexa nr. 2

(Anexa nr. 2 la Hotărârea Guvernului nr. 336/2022)
DECLARAŢIE PE PROPRIA RĂSPUNDERE
- model -

Subsemnatul/Subsemnata, ....................................., cu domiciliul în ................................., legitimat/legitimată cu ......... seria .......... nr. ......................., CNP ............................., cunoscând prevederile art. 326 din Legea nr. 286/2009 privind Codul penal, cu modificările şi completările ulterioare, cu privire la falsul în declaraţii, declar prin prezenta, pe propria răspundere, că informaţiile prezentate în cererea privind decontarea cheltuielilor cu hrana şi cazarea pentru cetăţenii străini sau apatrizii găzduiţi, aflaţi în situaţii deosebite, proveniţi din zona conflictului armat din Ucraina, sunt reale.Totodată, mă angajez să restitui sumele încasate cu titlu necuvenit în baza art. 1 alin. (10) din Ordonanţa de urgenţă a Guvernului nr. 15/2022 privind acordarea de sprijin şi asistenţă umanitară de către statul român cetăţenilor străini sau apatrizilor aflaţi în situaţii deosebite, proveniţi din zona conflictului armat din Ucraina, cu modificările şi completările ulterioare, în termen de 3 zile de la sesizarea erorii, respectiv de la data la care am fost înştiinţat de către autoritatea administraţiei publice locale.
Data 
.......................

Semnătura

.......................

